** Αγ. Κήρυκος 29.9.2022**

***Ενημέρωση για το δημοτικό σχολείο Καρκιναγρίου σε σχετική ερώτηση της ΛΑΣ Ικαρίας***

Κ. Κόχυλα, μας εκπλήσσει το ερώτημά σας για το Δημοτικό Σχολείο Καρκιναγρίου, για το οποίο ερώτημα, αντιλαμβανόμαστε πως βρίσκεται στα πλαίσια πολιτικής σκοπιμότητας κι όχι αληθινού ενδιαφέροντος *(αν κι εκπαιδευτικός).*

Εξηγώντας, προ τριημέρου επισκεφθήκαμε την Τ.Κ. Καρκιναγρίου, παρουσία του Δημάρχου και του Προέδρου της Τοπικής Κοινότητας Καρκιναγρίου με αφορμή

1. Την τοποθέτηση ΓΙΑ ΠΡΩΤΗ ΦΟΡΑ κάδων ανακύκλωσης σε Καρκινάγρι κι Αμάλου
2. Την επιστολή της Προϊσταμένης του Δημοτικού Σχολείου Καρκιναγρίου για τις ελλείψεις του συγκεκριμένου κτιρίου.

Για τις οποίες διαχρονικές ελλείψεις *(ανακύκλωση και συντήρηση σχολείου)* δεν μεριμνήσατε ως Αντιδήμαρχος Ραχών *(σας επισυνάπτουμε ενδεικτική φωτό)* κατά τα χρόνια της δικής σας θητείας και τις οποίες καλούμαστε ως Δημοτική Αρχή να ιεραρχήσουμε με σκοπό την άμεση αποκατάστασή τους.

Εκτός αν επιμένετε πως τα κτιριολογικά προβλήματα εμφανίστηκαν τώρα, καθώς αυτό έρχεται σε πλήρη αντίθεση με την εικόνα που αντικρίσαμε αλλά και με την ενημέρωση που μας παρείχε ο Πρόεδρος της Τ.Κ.

Σύμφωνα με την κατανομή ποσών που έλαβε η Σχολική Επιτροπή Πρωτοβάθμιας Εκπαίδευσης, από τον Ιούνιο 2022 **υπάρχει χρηματικό απόθεμα στο λογαριασμό του Δημοτικού Σχολείου Καρκιναγρίου για το σκοπό της συντήρησης και των λειτουργικών αναγκών του 6.977,33 ευρώ και στο επόμενο διάστημα θα προστεθούν επιπλέον πιστώσεις.**

Μην ανησυχείτε, αυτή η Δημοτική Αρχή θα το φτιάξει κι αυτό.

Αν κάνουμε λάθος, ενημερώστε μας με τα αντίστοιχα παραστατικά με τα οποία συντηρήσατε το εν λόγω σχολείο.

**Οι Αντιδήμαρχοι**

Φώτης Ράπτης

Βασίλης Κακόγιαννος